stanford-oval/wikipedia huggingface dataset:
จตุภัทร์ บุญภัทรรักษา

| จตุภัทร์ บุญภัทรรักษา |
| --- | --- |
จตุภัทร์ชูสัญลักษณ์สามนิ้วก่อนเริ่มการชุมนุมคาร์ม็อบ หน้าอนุสาวรีย์ประชาธิปไตย เมื่อวันที่ 1 สิงหาคม พ.ศ. 2564
เกิด: 1 สิงหาคม พ.ศ. 2534 (33 ปี) อำเภอภูเขียว จังหวัดชัยภูมิ ประเทศไทย
ชื่ออื่น: ไผ่ ดาวดิน
ศิษย์เก่า: มหาวิทยาลัยขอนแก่น (น.บ.)
อาชีพ: นักเคลื่อนไหว
ปีปฏิบัติงาน: พ.ศ. 2556–ปัจจุบัน
มีชื่อเสียงจาก: แกนนำการประท้วงในประเทศไทย พ.ศ. 2563–2564
รางวัล: รางวัลสิทธิมนุษยชนระดับนานาชาติ รางวัลเยาวชนต้นแบบ จากงานประกาศผลรางวัล คนค้นฅน อวอร์ด ครั้งที่ 5 (พ.ศ. 2556) รางวัลควังจูเพื่อสิทธิมนุษยชน (พ.ศ. 2560)
จตุภัทร์ บุญภัทรรักษา (เกิด 1 สิงหาคม พ.ศ. 2534) ชื่อเล่น ไผ่ และเป็นที่รู้จักด้วยชื่อ ไผ่ ดาวดิน เป็นนักปกป้องสิทธิมนุษยชนและนักเคลื่อนไหวชาวไทย ซึ่งเคลื่อนไหวในช่วงการประท้วงในประเทศไทย พ.ศ. 2563–2564 ในนามกลุ่มดาวดิน และเป็นส่วนหนึ่งในกลุ่ม คณะราษฎร 2563
ประวัติ

จตุภัทร์เป็นชาวตำบลหนองคอนไทย อำเภอภูเขียว จังหวัดชัยภูมิ เป็นบุตรชายของนายวิบูลย์ และนางพริ้ม บุญภัทรรักษา ครอบครัวเป็นทนายความสายสิทธิมนุษยชน ร่วมทีมทองใบ ทองเปาด์ สมัยเรียนชั้นมัธยมศึกษา "ไผ่ ดาวดิน" เคยเป็นนักดนตรีพื้นเมือง เล่นดนตรีได้หลายชนิด และเคยเข้าร่วมแข่งดนตรีจนได้รางวัลอันดับหนึ่งภาคอีสานทั้งรุ่นประชาชนและเยาวชน   ไผ่ ถือกำเนิดขึ้นมาในครอบครัวที่วิบูลย์ ทนายความหนุ่มจากกรุงเทพฯ มาปักหลักสร้างครอบครัวกับพริ้ม หญิงสาวชาวขอนแก่น ในภาคอีสาน ชื่อ ‘ไผ่’ มาจากความชื่นชอบในพืชพื้นบ้านสารพัดประโยชน์ และเป็นสัญลักษณ์แทนบ้านเกิดของมารดาที่ อ.บ้านไผ่ จ.ขอนแก่น ไผ่มีน้องสาว 1 คนชื่อ พิณ ขณะที่กำลังศึกษาที่คณะนิติศาสตร์ มหาวิทยาลัยขอนแก่น ปีที่ 2 และมีคนรู้ว่า เขาเป็นลูกของวิบูลย์ บุญภัทรรักษา หรือทนายอู๊ด จึงถูกชักชวนให้เข้าร่วมกลุ่มเผยแพร่กฎหมายสิทธิมนุษยชนเพื่อสังคมของมหาวิทยาลัยขอนแก่น หรือ ‘กลุ่มดาวดิน’ ลงพื้นที่ทำกิจกรรม รับรู้ความเดือดร้อนของชาวบ้าน สำนึกการต่อสู้เพื่อส่วนรวมจึงตื่นขึ้น พัฒนา และหล่อหลอม จนกลายเป็นตัวตนของชายที่ชื่อไผ่ อย่างทุกวันนี้ อีกทั้ง ‘ไผ่ ดาวดิน’ ปรากฏอยู่ตามหน้าสื่อระดับชาติ ยังทำให้เขาถูกฝ่ายความมั่นคงจับตาอย่างเข้มข้นก่อนถูกจับกุมในข้อหา ชุมนุมต่อต้านรัฐประหาร
ปัจจุบัน เขาเป็นส่วนหนึ่งในแกนนำคณะราษฎร 2563
รางวัลและเกียรติยศ

รางวัลสิทธิมนุษยชนระดับนานาชาติ จาก มหาวิทยาลัยขอนแก่น
รางวัลเยาวชนต้นแบบ นักศึกษากลุ่มดาวดิน งานประกาศผลรางวัล คนค้นฅน อวอร์ด ครั้งที่ 5 (2556)
รางวัลควังจูเพื่อสิทธิมนุษยชน (Gwangju Prize for Human Rights) ประเทศเกาหลีใต้ (พ.ศ. 2560)
แหล่งข้อมูลอื่น

จตุภัทร์ บุญภัทรรักษา ที่เฟซบุ๊ก
| ด ค กผู้ได้รับรางวัลควังจูเพื่อสิทธิมนุษยชน |
| --- | --- |
 ชานานา กุฌเมา (2000)  Basil Fernando (2001)  สมาคมญาติประชาชนเกาหลีผู้ถูกคร่าชีวิตเพื่อประชาธิปไตย (2002)  Dandeniya Gamage Jayanthi (2003)  อองซานซูจี (2004)  วาร์ดะฮ์ ฮาฟิดซ์ (2005)  Malalai Joya (2006)  อังคณา นีละไพจิตร (2006)  Irom Chanu Sharmila (2007)  Lenin Raghuvanshi (2007)  Munir A. Malik (2008)  มี่นโกไนง์ (2009)  Sushil Pyakurel (2010)  Binayak Sen (2011)  Mun Jeong Hyeon (2012)  H.I.J.O.S (2013)  Mothers of Khavaran และ Adilur Rahman Khan (2014)  Latifah Anum Siregar (2015)  Nguyễn Đan Quế และ Bersih (2016)  จตุภัทร์ บุญภัทรรักษา (2017)  Fr. Nandana Manatunga (2018)  Joanna Cariño (2019)  อานนท์ นำภา (2021)
จอมมหากาฬทับทิมดำ

| จอมมหากาฬทับทิมดำ |
| --- | --- |
กำกับ: Alberto Cardone  Manfred R. Köhler
เขียนบท: Manfred R. Köhler
นักแสดงนำ: Thomas Alder  Horst Frank  เมตตา รุ่งรัตน์
วันฉาย: พ.ศ. 2509 ที่เฉลิมเขตร์
ประเทศ: อิตาลี เยอรมัน ฝรั่งเศส ไทย
ภาษา: ไทย  อิตาลี  เยอรมัน
จอมมหากาฬทับทิมดำ หรือ Der Fluch des schwarzen Rubin เป็นภาพยนตร์ร่วมทุนของบริษัทภาพยนตร์ไทยไตรมิตรกับคอนสแตนตินฟิล์ม ประเทศเยอรมัน ฯลฯ ระบบ 35 มม. ถ่ายทำในประเทศไทย เข้าฉายที่โรงภาพยนตร์เฉลิมเขตร์   เดือนกันยายน  พ.ศ. 2509
ดาราฝ่ายไทยนำแสดงโดย เมตตา รุ่งรัตน์ และ ปรียา รุ่งเรือง ร่วมด้วย อดินันท์ สิงห์หิรัญ (ดาวร้ายตุ๊กตาทองประกอบชายประจำปี 2508 เรื่อง ฉัตรดาว), จมื่นมานิตย์นเรศ ดาราใน เลือดทหารไทย, อบ บุญติด และ หม่อมชั้น พวงวัน ประชันดาราต่างประเทศ
มีหลายชื่อสำหรับการฉายในประเทศต่าง ๆ เช่น  จอมมหากาฬทับทิมดำ/The Secret of the Black Ruby (ใบปิดหนังในไทย), Thirteen Days to Die (อเมริกา), 13 Days to Die (นานาชาติ) ฯลฯ
Cast

Thomas Alder	รับบท 	Rolf Torring
Horst Frank    รับบท 	Perkins
เมตตา รุ่งรัตน์	รับบท 	จิตรา รัตนา (นางเอก)
Peter Carsten	รับบท 	Hans Warren
Carlo Tamberlani	รับบท 	Barrington
Yu Sam	        รับบท 	Prinz Gulab
Serge Nubret	รับบท 	Pongo
ปรียา รุ่งเรือง	รับบท 	แม่สุพิณ (สายลับ)
Jacques Bézard	รับบท 	Francis
การแลกเปลี่ยนตัวประกันและนักโทษระหว่างอิสราเอลกับปาเลสไตน์ พ.ศ. 2566

ตัวประกันที่ได้รับการปล่อยตัวเมื่อวันที่ 25 พฤศจิกายน พ.ศ.2566
ระหว่างสงครามอิสราเอล–ฮะมาส พ.ศ. 2566 มีการแลกเปลี่ยนหลายครั้งระหว่างอิสราเอลกับฮะมาสเพื่อแลกเปลี่ยนตัวประกันที่กลุ่มติดอาวุธจับกับนักโทษชาวปาเลสไตน์ การเจรจาดังกล่าวมีกาตาร์ อียิปต์ และสหรัฐเป็นตัวกลาง และเป็นส่วนหนึ่งของข้อตกลงหยุดยิงชั่วคราว
ปูมหลัง

มีประวัติของการแลกเปลี่ยนเชลยในความขัดแย้งอิสราเอล–ปาเลสไตน์ที่โดดเด่นที่สุดคือการแลกเปลี่ยนนักโทษกิลัด ชาลิตในปี พ.ศ. 2554 ในเดือนพฤศจิกายน พ.ศ. 2566 กลุ่มติดอาวุธปาเลสไตน์ได้ควบคุมตัวผู้คนประมาณ 250 คนจากอิสราเอล รวมทั้งชาวอิสราเอลและผู้ที่ไม่ใช่ชาวปาเลสไตน์ ระหว่างการโจมตีอิสราเอลที่นำโดยฮะมาส เจ้าหน้าที่ของฮะมาสจัดให้การปล่อยตัวชาวปาเลสไตน์จากเรือนจำอิสราเอลเป็นหนึ่งในแรงจูงใจหลักสำหรับการโจมตีในอิสราเอลเมื่อวันที่ 7 ตุลาคม ก่อนหน้านั้น อิสราเอลได้ควบคุมตัวชาวปาเลสไตน์ 5,200 คนที่ถูกจองจำก่อนสงคราม แต่ตามข้อมูลของเจ้าหน้าที่ชาวปาเลสไตน์ จำนวนดังกล่าวเพิ่มขึ้นเป็นมากกว่า 10,000 คน ท่ามกลางคลื่นของการกักขังจำนวนมาก หลังจากการเนรเทศคนงานชาวกาซาที่ถูกคุมขังหลายพันคน คณะกรรมการเพื่อผู้ถูกคุมขังและกิจการอดีตนักโทษชาวปาเลสไตน์ได้วางจำนวนไว้ที่ประมาณ 8,300 คน
การเจรจา

ฮะมาสเสนอข้อตกลงที่เรียกว่า ทุกคนสำหรับทุกคน หรือ ทั้งหมดเพื่อทั้งหมด ซึ่งเป็นการปล่อยตัวประกันทั้งหมดที่ถูกจับในฉนวนกาซาเพื่อแลกกับการที่อิสราเอลปล่อยตัวชาวปาเลสไตน์หลายพันคนในเรือนจำของอิสราเอล
เมื่อวันที่ 13 พฤศจิกายน มีรายงานว่ากลุ่มฮะมาสบอกกับผู้ไกล่เกลี่ยของกาตาร์ว่ากลุ่มนี้เต็มใจที่จะปล่อยตัวประกันผู้หญิงและเด็กมากถึง 70 คนที่ถูกคุมขังในฉนวนกาซาเป็นเวลา 5 วัน และปล่อยตัวผู้หญิงและเด็ก 275 คนที่ถูกอิสราเอลควบคุมตัว
เมื่อวันที่ 22 พฤศจิกายน มีการประกาศว่าอิสราเอลและฮะมาสบรรลุข้อตกลงเกี่ยวกับการหยุดยิงและปล่อยตัวตัวประกัน 50 คน เพื่อเป็นการตอบสนองรัฐบาลอิสราเอลจะปล่อยตัวนักโทษชาวปาเลสไตน์ 150 คน กลุ่มฮะมาสยอมรับว่าเด็ก ๆ จะเป็นองค์ประกอบหลักของตัวประกันที่ได้รับการปล่อยตัว
เมื่อวันที่ 2 ธันวาคม ไม่กี่วันหลังสิ้นสุดการหยุดยิงระหว่างอิสราเอลกับฮะมาส ศอเลียะห์ อัลอารูรี รองหัวหน้ากลุ่มฮะมาส กล่าวว่าจะไม่มีการแลกปลี่ยนนักโทษ/ตัวประกันกับอิสราเอลจนกว่าจะมีการหยุดยิงที่กาซา
การปล่อยตัว

เมื่อวันที่ 24 พฤศจิกายน พ.ศ. 2566 รัฐบาลอิสราเอลยืนยันว่าตัวประกันชาวอิสราเอล 13 คนได้รับการปล่อยตัวแล้ว เศรษฐา ทวีสิน นายกรัฐมนตรีของไทย ยืนยันผ่านสื่อสังคมว่าตัวประกันชาวไทย 12 คนได้รับการปล่อยตัวจากฉนวนกาซาแล้ว ต่อมาในวันนั้น มีการรายงานว่าจากตัวประกัน 24 คนที่ปล่อยตัวครั้งแรก เมื่อวันที่ 24 พฤศจิกายน ในจำนวนนี้ประกอบด้วยพลเมืองอิสราเอล 13 คน (ซึ่งบางคนเป็นพลเมืองสองสัญชาติ) พลเมืองไทย 10 คน และพลเมืองฟิลิปปินส์หนึ่งคนโดยกระทรวงการต่างประเทศกาตาร์ มีรายงานว่าคนไทยจำนวนหนึ่งได้รับการปล่อยตัวนอกข้อตกลงพักรบ เมื่อวันที่ 30 พฤศจิกายน มีพลเมืองที่ได้รับการปล่อยตัว 105 คน ซึ่งรวมชาวอิสราเอล 81 คน ชาวไทย 23 คน และชาวฟิลิปปินส์คนเดียว
การปล่อยตัว > สุขภาพร่างกายของตัวประกัน

ตัวประกันทั้งหมดได้รับรายงานว่ามีสุขภาพแข็งแรงดีคนหนึ่งเข้ารับการรักษาในโรงพยาบาลตัวประกันที่ได้รับการปล่อยตัวเพียงไม่กี่คนได้พูดถึงประสบการณ์ของพวกเขา แต่คนที่เล่าว่าถูกขังอยู่ในที่แออัดซึ่งมีไฟฟ้าเพียงเล็กน้อยและไม่มีที่นอน มีอาหารอยู่ไม่มาก แต่พวกเขาได้รับไก่และข้าว ขนมปัง ฮัมมัสกระป๋อง เนยแข็ง และชา
กีฬาคาราเต้ในโอลิมปิกฤดูร้อน 2020 – รุ่นน้ำหนักไม่เกิน 67 กิโลกรัม บุคคลชาย

| กีฬาคาราเต้ ใน โอลิมปิกฤดูร้อน 2020 |
| --- | --- | --- |

นักกีฬา รอบคัดเลือก
|  | ชาย | หญิง |
|  | 67 กก. | 55 กก. |
|  | 75 กก. | 61 กก. |
|  | +75 กก. | +61 กก. |
: คาตะ
ด ค ก
การแข่งขันกีฬาคาราเต้ในโอลิมปิกฤดูร้อน 2020 – รุ่นน้ำหนักไม่เกิน 67 กิโลกรัม บุคคลชาย เป็น 1 ใน 10 รายการแข่งขันกีฬาคาราเต้ในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 7 สิงหาคม พ.ศ. 2564 ที่สนามกีฬาต่อสู้ญี่ปุ่น การแข่งขันรายการรุ่นน้ำหนักไม่เกิน 67 กิโลกรัม บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 11 คน จาก 11 ประเทศโดยประมาณ
ภูมิหลัง

การแข่งขันครั้งนี้จะเป็นการปรากฏตัวครั้งที่ 1 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
การคัดเลือก

บทความหลัก: กีฬาคาราเต้ในโอลิมปิกฤดูร้อน 2020 – รอบคัดเลือก
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| วันที่ | เวลา | รอบ |
| --- | --- | --- |
| พฤหัสบดี, 5 สิงหาคม 2021 | 12:05 20:05 20:40 21:00 | รอบแบ่งกลุ่ม รองชนะเลิศ นัดชิงเหรียญทอง พิธีมอบรางวัล |
ผลการแข่งขัน > รอบแบ่งกลุ่ม

| Seed | นักกีฬา | Pld | W | L | Diff | รอบคัดเลือก |
| --- | --- | --- | --- | --- | --- | --- |
| 1 |  Darkhan Assadilov (KAZ) | 0 | 0 | 0 | 0 | Advance to semifinals |
| 4 |  Ali El-Sawy (EGY) | 0 | 0 | 0 | 0 | Advance to semifinals |
| – | 0 | 0 | 0 | 0 | 0 |  |
| – | 0 | 0 | 0 | 0 | 0 |  |
| – | 0 | 0 | 0 | 0 | 0 |  |
| – | 0 | 0 | 0 | 0 | 0 |  |
| Seed | นักกีฬา | Pld | W | L | Diff | รอบคัดเลือก |
| --- | --- | --- | --- | --- | --- | --- |
| 2 |  Steven Da Costa (FRA) | 0 | 0 | 0 | 0 | Advance to semifinals |
| 3 |  Angelo Crescenzo (ITA) | 0 | 0 | 0 | 0 | Advance to semifinals |
| – | 0 | 0 | 0 | 0 | 0 |  |
| – | 0 | 0 | 0 | 0 | 0 |  |
| – | 0 | 0 | 0 | 0 | 0 |  |
ผลการแข่งขัน > ชิงชนะเลิศ

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | รองชนะเลิศ | รองชนะเลิศ |  |  | เหรียญทอง | เหรียญทอง |
 
|   |   |   |  |  |  |  |
|   |   |   |  |  |  |  |
|   | A10 | 0 |  |  |  |  |
|   | A10 | 0 |  |  |   |   |
|   | B20 | 0  |  |  |   |   |
|   | B20 | 0  |  |  | 00 | 0 |
|   |   |   |  |  | 00 | 0 |
|   |   |   |  |  | 00 | 0  |
|   | A20 | 0 |  |  | 00 | 0  |
|   | A20 | 0 |  |  |  |  |
|   | B10 | 0  |  |  |  |  |
|   | B10 | 0  |  |  |  |  |
จอมมารดาเลี่ยมเล็ก

| จอมมารดาเลี่ยมเล็ก |
| --- | --- |
เกิด: พ.ศ. 2394
เสียชีวิต: 25 กุมภาพันธ์ พ.ศ. 2472
คู่สมรส: กรมพระราชวังบวรวิไชยชาญ
บุตร: พระราชวรวงศ์เธอ พระองค์เจ้าภัททาวดีศรีราชธิดา พระราชวรวงศ์เธอ กรมหมื่นพิทยาลงกรณ์
บิดามารดา: นายสุจินดา (พลอย ชูโต) ละโว้
จอมมารดาเลี่ยมเล็ก (สกุลเดิม:ชูโต, 2394-25 กุมภาพันธ์ 2472) พระสนมใน กรมพระราชวังบวรวิไชยชาญ และเป็นพระมารดาของ พระราชวรวงศ์เธอ พระองค์เจ้าภัททาวดีศรีราชธิดา และ พระราชวรวงศ์เธอ กรมหมื่นพิทยาลงกรณ์ ต้นบวรราชสกุลรัชนี
ประวัติ

จอมมารดาเลี่ยมเล็กเกิดเมื่อ พ.ศ. 2394 ในปลายรัชสมัย พระบาทสมเด็จพระนั่งเกล้าเจ้าอยู่หัว จนถึงต้นรัชสมัย พระบาทสมเด็จพระจอมเกล้าเจ้าอยู่หัว เป็นธิดาของ นายสุจินดา (พลอย ชูโต)  ราชินิกุลที่สืบเชื้อสายจาก เจ้าคุณชูโต พระเชษฐาใน สมเด็จพระอมรินทราบรมราชินี พระอัครมเหสีใน พระบาทสมเด็จพระพุทธยอดฟ้าจุฬาโลกมหาราช กับ ละโว้ ธิดาของ พระยามณเฑียรบาล (บัว) ซึ่งท่านผู้นี้เป็นพระพี่เลี้ยงใน พระบาทสมเด็จพระปิ่นเกล้าเจ้าอยู่หัว
ต่อมาได้ถวายตัวเป็นพระสนมใน กรมพระราชวังบวรวิไชยชาญ และมีพระโอรสธิดาให้กับกรมพระราชวังบวรวิไชยชาญ 2 พระองค์คือ
พระราชวรวงศ์เธอ พระองค์เจ้าภัททาวดีศรีราชธิดา (2414-2442)
พระราชวรวงศ์เธอ กรมหมื่นพิทยาลงกรณ์ (2419-2488)
ถึงแก่กรรม

จอมมารดาเลี่ยมเล็กถึงแก่กรรมด้วยโรคลมในรัชสมัย พระบาทสมเด็จพระปกเกล้าเจ้าอยู่หัว เมื่อวันที่ 25 กุมภาพันธ์ พ.ศ. 2472 สิริรวมอายุได้ 78 ปี
กะทือ

| กะทือ |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
เคลด:: Commelinids Commelinids
อันดับ:: ขิง Zingiberales
วงศ์:: วงศ์ขิง Zingiberaceae
สกุล:: สกุลขิง Zingiber (L.) Roscoe ex Sm.
สปีชีส์:: Zingiber zerumbet
ชื่อทวินาม
Zingiber zerumbet (L.) Roscoe ex Sm.

ชื่อพ้อง
 Amomum silvestre Poir.  Amomum spurium (J.Koenig) J.F.Gmel.  Amomum sylvestre Lam. [Illegitimate]  Amomum zerumbet L.  Cardamomum spurium (J.Koenig) Kuntze  Dieterichia lampujang Giseke  Dieterichia lampuyang Giseke  Dieterichia major Raeusch.  Dieterichia minor Raeusch.  Dieterichia spuria (J.Koenig) Giseke  Zerumbet zingiber T.Lestib.  Zingiber amaricans Blume  Zingiber aromaticum Valeton  Zingiber blancoi Hassk.  Zingiber darceyi H.J.Veitch  Zingiber littorale (Valeton) Valeton  Zingiber ovoideum Blume  Zingiber spurium J.Koenig  Zingiber sylvestre Garsault [Invalid]  Zingiber truncatum Stokes  Zingiber zerumbet var. littoralis Valeton  Zingiber zerumbet var. magnum Elmer  Zingiber zerumbet subsp. Zerumbet
กะทือ (ชื่อวิทยาศาสตร์: Zingiber zerumbet) หรือชื่ออื่น ๆ เช่น กะทือป่า กะแวน กะแอน แสมดำ (เหนือ) เฮียงแดง (แม่ฮ่องสอน) เป็นไม้ล้มลุก สูง 0.5–1 เมตร มีเหง้าใต้ดิน เปลือกนอกของเหง้าสีน้ำตาลแกมเหลือง เนื้อในสีเหลืองอ่อน กลิ่นหอม แทงหน่อใหม่เมื่อถึงฤดูฝน ใบเดี่ยวเรียงสลับและเป็นรูปหอกแกมขอบขนาน กว้าง 5–10 ซม. ยาว 15–30 ซม. ด้านล่างของใบมักมีขนนุ่ม ดอกช่อแทงจากเหง้า กลีบดอกสีขาวนวล ใบประดับขนาดใหญ่สีแดง ผลเป็นผลแห้ง ติดอยู่ในใบประดับ มีเนื้อสีขาวบางหุ้มเมล็ด
ในจังหวัดกาญจนบุรี นำส่วนดอกและเหง้าใช้รับประทานเป็นผัก หรือใส่ในน้ำพริก ทางภาคใต้ฝั่งทะเลอันดามัน นำเหง้าไปแกงกับปลาย่าง
การกระจายพันธุ์และประวัติ

กะทือมีถิ่นกำเนิดในเอเชียเขตร้อนและภูมิภาคออสตราเลเชีย โดยชนิดย่อย Zingiber zerumbet subsp. cochinchinense (Gagnep.) Triboun & K.Larsen (เดิมคือ Z. cochinchinense) พบในเวียดนาม
มีการค้นพบซากของกะทือในแหล่งโบราณคดี ที่ลุ่มน้ำขังกุก (Kuk Swamp) ในปาปัวนิวกินี ซึ่งมีอายุตั้งแต่ 10,220 ถึง 9,910 ปีก่อนปัจจุบัน อย่างไรก็ตามไม่ทราบว่ากะทือได้รับการเพาะปลูก หรือใช้ประโยชน์โดยนำมาจากป่าเท่านั้น หลักฐานแรกสุดของการเพาะปลูกกะทือมาจากชาวออสโตรนีเซียนเช่นเดียวกับขิง ซึ่งนำหัวกะทือไปด้วยในการเดินทางด้วยเรือแคนูไปยังพื้นที่ห่างไกลของภูมิภาคโอเชียเนีย ระหว่างช่วงเวลาการขยายตัวของชาวออสโตรนีเซียน (ประมาณ 5,000 ปีก่อนปัจจุบัน)
ส่วนที่ใช้เป็นยา

หัวกะทือนำมาฝนใช้ทาแก้เคล็ดขัดยอก เหง้าสดขนาดเท่าหัวแม่มือ 2 หัว ย่างไฟ พอสุกตำกับน้ำปูนใส คั้นเอาน้ำดื่ม เพื่อขับลม แก้ปวดมวนแน่นท้อง แก้บิด บำรุงน้ำนม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Zingiber zerumbet
"กลุ่มสมุนไพรแก้อาการท้องอืด ท้องเฟ้อ  แน่นจุกเสียด, กระทือ", กรมพัฒนาการแพทย์แผนไทยและการแพทย์ทางเลือก, คลังข้อมูลเก่าเก็บจากแหล่งเดิมเมื่อ 29 มกราคม 2008
"Tropical Plant Database - Plant Details, Zingiber zerumbet", National Tropical Botanical Garden
Lynton Dove White, "`Awapuhi kuahiwi", Canoe Plants of Ancient Hawai`i
Ravindran, P.N.; Nirmal Babu, K. (2016), Ginger: The Genus Zingiber, CRC Press, p. 7, ISBN 978-1-4200-2336-7
| การแยกแยะหน่วยอนุกรมวิธาน |
| --- | --- |
Zingiber zerumbet:  Wikidata: Q60980  Wikispecies: Zingiber zerumbet  APDB: 20243  BOLD: 439876  EoL: 987220  EPPO: ZINZE  FNA: 200028481  FoC: 200028481  GBIF: 2757108  GRIN: 401412  iNaturalist: 170436  IPNI: 798401-1  IRMNG: 11036382  ITIS: 42403  IUCN: 96816015  NCBI: 311405  NZOR: f698752a-ab45-4ddc-ad95-a4f63beaccf3  Plant List: kew-273442  PLANTS: ZIZE  POWO: urn:lsid:ipni.org:names:798401-1  Tropicos: 34500041  uBio: 609988  WCSP: 273442 
Amomum zerumbet:  Wikidata: Q21870178  APDB: 31658  GBIF: 5301259  IPNI: 795702-1  IRMNG: 10460324  ITIS: 508730  POWO: urn:lsid:ipni.org:names:795702-1  Tropicos: 34500160
จริยธรรมทางธุรกิจ

จริยธรรมทางธุรกิจ (Business Ethics) เป็นรูปแบบของการปรับใช้หลักจริยธรรม (ethics) กับการบริหารงานและการประกอบกิจกรรมทางธุรกิจ กล่าวคือเมื่อการดำเนินธุรกิจเพื่อเป้าหมายสูงสุดคือการแสวงหากำไร การประกอบการดังกล่าวมักต้องประสบกับคำถามทางจริยธรรม เช่น ปัญหาเรื่องค่าแรง ปัญหาสิ่งแวดล้อม เป็นต้น ทำให้องค์กรธุรกิจต้องมีการประเมินว่าจะตัดสินใจอย่างไรระหว่างต้นทุนและค่าใช้จ่ายอื่นๆ หรือกล่าวว่าธุรกิจจะต้องคำนึงถึงปัจจัยแวดล้อมอื่นนอกจากการแสวงหากำไรและรับผิดชอบต่อผลสะเทือน (impact) ที่เกิดมาจากการตัดสินใจนั้น จริยธรรมทางธุรกิจจึงเป็นการนำเรื่องของคุณค่าเชิงปทัสถาน (normative value) เข้าไปพิจารณาร่วมกับการตัดสินใจทางธุรกิจที่เน้นการแสวงหากำไร (Kurian, 2011: 521-524)
อรรถาธิบาย

จริยธรรม (ethics) หมายถึง หลักการหรือความสำคัญในการตัดสินใจว่าสิ่งใดถูกหรือผิดบนฐานของคุณธรรมบางประการ (morality) อันเกิดขึ้นจากความสัมพันธ์ของคนในสังคม หรือกล่าวได้ว่าความสัมพันธ์ทางสังคมจะกำหนดรูปแบบของคุณธรรมที่เป็นมาตรฐานคอยชี้วัดว่าสิ่งใดถูกหรือผิด เมื่อคำว่าจริยธรรมมาอยู่กับคำว่า “ธุรกิจ” ทำให้การประกอบธุรกิจในการแสวงหากำไรต้องคำนึงถึงคุณธรรมบางอย่างที่บอกว่าสิ่งใดถูกและสิ่งใดผิด จริยธรรมทางธุรกิจจึงเป็นอีกมาตรฐานหนึ่งที่ภาคเอกชนต้องคำนึงถึง โดยนายเดวิด แพคการ์ด (David Packard) ผู้ก่อตั้ง ฮิวเวตต์ แพคการ์ด (Hewlett-Packard) บริษัทคอมพิวเตอร์และเทคโนโลยีชื่อดัง ได้กล่าวไว้ว่า
“…ใช่ การแสวงหากำไรเป็นสิ่งสำคัญพื้นฐานที่เราต้องทำ กำไรเป็นตัวชี้วัดความสำเร็จและการเจริญเติบโตขององค์กร แต่มันไม่ใช่สิ่งที่สำคัญมากที่สุดในความเป็นจริงแล้วการเป็นผู้ชนะทางธุรกิจจะถูกตัดสินใจจากสายตาของลูกค้าและสิ่งที่ทำให้คุณภูมิใจ มันเป็นตรรกะที่สมเหตุสมผล ถ้าเราสามารถจัดหาสิ่งที่ลูกค้าพอใจมาได้ เราก็จะสามารถได้กำไร...” (U.S. Department of Commerce, 2004: 4)
นอกจากนี้ นักเขียนทางเศรษฐศาสตร์เสรีนิยมชื่อดังอย่างมิลตัน ฟรายด์แมน (Milton Friedman) ได้กล่าวไว้ว่า
“…บริษัทต้องรับผิดชอบต่อลูกจ้างโดยตรง และความรับผิดชอบ (ของผู้บริหาร) โดยทั่วไปแล้วจะเป็นการทำเงินให้ได้มากที่สุดเท่าที่จะสามารถกระทำได้ ขณะเดียวกันพวกเขาก็ต้องทำให้สอดคล้องกับกติกาทางสังคมด้วย ทั้งในด้านของกฎหมายและธรรมเนียมปฏิบัติเชิงจริยธรรม …” (Friedman, 1970)
ในโลกตะวันตก จริยธรรมทางธุรกิจถูกให้ความสำคัญมากยิ่งขึ้นพร้อมกับแนวคิดเรื่องความรับผิดชอบทางสังคมของบรรษัท (corporate social responsibility) ตัวอย่างเช่น มีการจัดทำนิตยสารออนไลน์ Business Ethics เพื่อติดตามการทำงานของภาคธุรกิจในเรื่องของจริยธรรม ธรรมาภิบาล ความรับผิดชอบของบริษัท และความรับผิดชอบต่อสังคมอันเนื่องมาจากการลงทุน โดยนิตยสารดังกล่าวมีเป้าหมายสำคัญคือการส่งเสริมจริยธรรมในการปฏิบัติงานทางธุรกิจ และสนับสนุนการเติบโตของชุมชนผู้ปฏิบัติงานอย่างมืออาชีพและการลงทุนอย่างมีความรับผิดชอบ
จริยธรรมทางธุรกิจ เป็นแนวคิดที่สำคัญมากในสังคมปัจจุบันในการสร้างบรรทัดฐานใหม่ให้กับองค์กรธุรกิจ เพื่อให้ต้องหาสมดุลระหว่างผลกำไรและความรับผิดชอบต่อสังคม จริยธรรมทางธุรกิจเป็นมาตรการคอยกำกับการดำเนินธุรกิจของภาคเอกชนที่จะบอกว่าสิ่งใดถูกหรือสิ่งใดผิด ความเหมาะสม ของการแสวงหาผลประโยชน์อยู่ที่ใด นอกจากนี้ จริยธรรมทางธุรกิจทำให้การแสวงหากำไรจากการประกอบกิจการสามารถเป็นสิ่งที่ยอมรับได้จากสังคมและกลุ่มทางสังคมอื่นๆ เพราะประเมินแล้วว่าเป็นการแสวงหากำไรที่สมเหตุสมผล ไม่เกินพอดี หรือสร้างปัญหาให้แก่สภาพแวดล้อมและชุมชนในระยะยาว
ตัวอย่างการนำไปใช้ในประเทศไทย

สำหรับสังคมไทย จริยธรรมทางธุรกิจเป็นมาตรฐานในการประกอบกิจกรรมทางเศรษฐกิจ การผลิตสินค้า การบริโภค การบริหาร และการจัดจำหน่ายให้ได้รับผลตอบแทนตามสมควรและเป็นธรรมกับทุกฝ่าย ไม่ว่าจะเป็น ผู้ขาย ผู้ผลิต ผู้ซื้อ และผู้บริโภค เพราะถือว่าทุกตัวแสดงที่เข้ามามีความสัมพันธ์ทางธุรกิจระหว่างกันจำเป็นต้องมีจริยธรรมในการปฏิบัติต่อกัน
ในทางปฏิบัติแล้ว เรื่องของจริยธรรมทางธุรกิจได้รับความสนใจหลังจากการเคลื่อนไหวใหญ่ของประชาชนในเหตุการณ์พฤษภาทมิฬ และการส่งเสริมจริยธรรมและธรรมาภิบาลในระบบเศรษฐกิจหลังจากเกิดวิกฤติเศรษฐกิจปี พ.ศ. 2540 เรื่องของความโปร่งใส การตรวจสอบได้ และความรับผิดชอบต่อสังคมขององค์กรธุรกิจในภาคเอกชน แต่เหตุการณ์สำคัญที่ทำให้เรื่องของจริยธรรมทางธุรกิจถูกพูดถึงมากยิ่งขึ้นคือความสัมพันธ์ระหว่างนักธุรกิจกับการเมือง ไม่ว่าจะเป็นการเข้ามาแสดงบทบาททางการเมืองโดยตรงของนักธุรกิจ หรือการให้เงินอุดหนุนพรรคการเมืองเพื่อสร้างสายสัมพันธ์ และกดดันโดยอ้อมผ่านองค์กรต่างๆ  จนทำให้เกิดข้อกังขาในเรื่องผลประโยชน์ทับซ้อน และการขัดกันเองในทางจริยธรรมทั้งทางธุรกิจและการเมือง เช่น การประมูลและล้มประมูล 4G การออกกฎหมายเอื้อต่อธุรกิจโทรคมนาคมและดาวเทียม และการปล่อยเงินกู้ให้กับรัฐบาลพม่า หรือการที่กลุ่มทุนขนาดใหญ่และบริษัทข้ามชาติจำนวนมากเปิดกิจการโมเดิร์นเทรดทุกมุมเมือง แข่งกับร้านขายของชำตามมุมถนนแบบดั้งเดิม ที่เรียกกันตามภาษาจีนว่าร้านโชห่วย ซึ่งทำให้ทุนขนาดเล็กหลายเจ้าต้องปิดกิจการไป เข้าลักษณะปลาใหญ่กินปลาเล็ก ปรากฏการณ์เหล่านี้ทำให้เกิดการตั้งคำถามถึงมาตรฐานทางจริยธรรมในการดำเนินธุรกิจ ทั้งที่กำกับโดยรัฐ และโดยกลุ่มทุนเอง
ในทางปฏิบัติพบปัญหาว่า สังคมไทยแทนที่จะกล่าวถึงจริยธรรมทางธุรกิจเพื่อยกระดับความรับผิดชอบของกลุ่มทุนต่อลูกจ้าง ต่อลูกค้า ต่อสังคม และสิ่งแวดล้อม กลับมีการใช้คำว่าจริยธรรมทางธุรกิจเพื่อเป็นเครื่องมือจัดการฝ่ายตรงข้าม ซึ่งผลคือทำให้จริยธรรมถูกลดค่าเป็นเพียงอาวุธที่ไม่ได้มีเนื้อหา (substantive) ปัญหานี้จึงต้องกลับมาพิจารณาจริยธรรมในฐานะหลักการว่าสิ่งใดถูกสิ่งใดผิด จริยธรรมทางธุรกิจจึงเป็นเรื่องของกระบวนการ (process) ไม่ใช่แค่เรื่องของผลลัพธ์ (consequential) หรือเครื่องมือ (instrument)
กีฬาฟุตบอลชายในโอลิมปิกฤดูร้อน 1980 – รอบคัดเลือก

แม่แบบ:ฟุตบอลโอลิมปิกฤดูร้อน1980
การแข่งขันกีฬาฟุตบอลในโอลิมปิกฤดูร้อน 1980 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 1980 ณ กรุงมอสโก สหภาพโซเวียต โดยมีโค้วต้าทั้งหมด 16 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่
การคัดเลือก

| การคัดเลือก | โควต้า | ผ่านคัดเลือก |
| --- | --- | --- |
| เจ้าภาพ | 1 |  สหภาพโซเวียต |
| AFC Preliminary Competition | 3 |  อิรัก (แทน  มาเลเซีย)  คูเวต  ซีเรีย (แทน  อิหร่าน) |
| CAF Preliminary Competition | 3 |  แอลจีเรีย  ไนจีเรีย (แทน  กานา)  แซมเบีย (แทน  อียิปต์) |
| 1980 CONCACAF Pre-Olympic Tournament | 2 |  คอสตาริกา  คิวบา (แทน  สหรัฐ) |
| 1980 CONMEBOL Pre-Olympic Tournament | 2 |  โคลอมเบีย  เวเนซุเอลา (แทน  อาร์เจนตินา) |
| 1980 UEFA European Under-21 Football Championship | 5 |  เยอรมนีตะวันออก  เชโกสโลวาเกีย  ฟินแลนด์ (แทน  นอร์เวย์)  Spain  ยูโกสลาเวีย |
| รวม | 16 |  |
กีฬาฟุตบอลชายในโอลิมปิกฤดูร้อน 1964 – รอบคัดเลือก

แม่แบบ:ฟุตบอลโอลิมปิกฤดูร้อน1964
การแข่งขันกีฬาฟุตบอลในโอลิมปิกฤดูร้อน 1964 รอบคัดเลือก เป็นการแข่งขันฟุตบอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 1964 ณ กรุงโตเกียว ประเทศญี่ปุ่น โดยมีโค้วต้าทั้งหมด 16 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่
การคัดเลือก

| การคัดเลือก | โควต้า | ผ่านคัดเลือก |
| --- | --- | --- |
| เจ้าภาพ | 1 |  ญี่ปุ่น |
| ทีมชนะเลิศโอลิมปิกฤดูร้อน 1968 | 1 |  ยูโกสลาเวีย |
| AFC Preliminary Competition | 3 |  พม่า  อิหร่าน  มาเลเซีย |
| CAF Preliminary Competition | 3 |  กานา  โมร็อกโก  ซูดาน |
| 1964 CONCACAF Pre-Olympic Tournament | 1 |  เม็กซิโก |
| 1964 CONMEBOL Pre-Olympic Tournament | 2 |  บราซิล  โคลอมเบีย |
| 1964 UEFA European Under-21 Football Championship | 5 |  เดนมาร์ก  เยอรมนีตะวันออก  โปแลนด์  สหภาพโซเวียต |
| รวม | 16 |  |
กูดท้องใบดำ

| กูดท้องใบดำ |
| --- | --- |

การจำแนกชั้นทางวิทยาศาสตร์
อาณาจักร:: Plantae
หมวด:: Pteridophyta
ชั้น:: Pteridopsida
อันดับ:: Polypodiales
วงศ์:: Dryopteridaceae
สกุล:: Elaphoglossum
สปีชีส์:: E.  dumrongii
ชื่อทวินาม
Elaphoglossum dumrongii 

กูดท้องใบดำ  ชื่อวิทยาศาสตร์:  Elaphoglossum dumrongii พบครั้งแรกในประเทศไทยที่ภูกระดึง จังหวัดเลย ชื่อสปีชีส์ตั้งตามชื่อของนายดำรง ใจกลม ที่ร่วมในการเก็บตัวอย่างพืชชนิดนี้
การสวดมนต์ของนักบุญสตีเฟน (ฟราอันเจลิโค)

| การสวดมนต์ของนักบุญสตีเฟน |
| --- | --- |

ศิลปิน: ฟราอันเจลิโค
ปี: ค.ศ. 1447 - ค.ศ. 1450
ประเภท: จิตรกรรมฝาผนัง
สถานที่: ชาเปลนิคโคลิเน, พิพิธภัณฑ์วาติกัน, โรม
การสวดมนต์ของนักบุญสตีเฟน (ภาษาอังกฤษ: The Prayer of St. Stephen) เป็นจิตรกรรมฝาผนังที่เขียนโดยฟราอันเจลิโคผู้เป็นจิตรกรสมัยสมัยเรอเนซองส์คนสำคัญชาวอิตาลี “การสวดมนต์ของนักบุญสตีเฟน” เป็นงานที่เขียนระหว่างปี ค.ศ. 1447 ถึงปี ค.ศ. 1450 ที่ปัจจุบันตั้งแสดงอยู่ที่ชาเปลนิคโคลิเนที่พิพิธภัณฑ์วาติกันในกรุงโรมในประเทศอิตาลี